આ ઘડિયાળ તૈયાર થઈ ચૂકી છે અને હાલ તેનું ટેસ્ટિંગ ચાલે છે. ટેસ્ટિંગમાં સફળતા મળ્યાં પછી આગામી નેવિગેશન (દિશાશોધન) ઉપગ્રહમાં તેનું ફિટિંગ કરવામાં આવશે. દિશાશોધન કરતા ઉપગ્રહોને સમયમાં મિલિ સેકન્ડનો પણ ફેરફાર ચાલે નહીં. માટે તેમાં અનિવાર્યપણે પરમાણુ ઘડિયાળ ફીટ થયેલી હોવી જોઈએ. દુનિયાની બહુ ઓછી સંસ્થાઓ પોતાની રીતે એટમિક ક્લોક તૈયાર કરી શકે છે. તેમાં હવે ઈસરોનો સમાવેશ થયો છે. માટે ઈસરો અને અમદાવાદ કેન્દ્ર 'સેક'ની આ બહુ મોટી સિદ્ધિ છે. એટમિક ક્લોક એટલી બધી સચોટ હોય છે કે તેમાં દસ કરોડ વર્ષે માત્ર ૧ સેકન્ડની ભૂલ આવવાની શક્યતા રહે છે.